করোনা ভাইরাস: বাংলাদেশে একদিনে ১৫ হাজারেরও বেশি মানুষের সুস্থতার তথ্য জানিয়েছে কর্তৃপক্ষ
বাংলাদেশে কোভিড ১৯ আক্রান্ত ব্যক্তির মধ্যে মোট সুস্থতার সংখ্যা গতকালের চেয়ে আজ অনেক বেশি দিয়েছে স্বাস্থ্য অধিদপ্তর।
গতকাল মোট সুস্থতার সংখ্যা বলা হয়েছিল ১৮ হাজার ৭৩০। কিন্তু আজ বলা হয়েছে সংক্রমণ শুরুর পর থেকে মোট ৩৪,০২৭ জন হয়েছেন। গতকালের মোট সুস্থতার সংখ্যার সাথে একদিনে ১৫,২৯৭ বেশি যোগ হয়েছেন।
গতকাল থেকে সুস্থতার হারে এত পার্থক্য সম্পর্কে ব্যাখ্যা করে নাসিমা সুলতানা বলেন, "গত দিনের চেয়ে আমরা আজকে সুস্থতা অনেক বেশি বলছি কারণ আজকে যারা সুস্থ হয়েছেন তাদের মধ্যে হাসপাতালে শুধু না, বাসায় এবং যারা উপসর্গবিহীন ছিলেন তাদের সবাই এটার মধ্যে যোগ হয়েছেন।"
দৈনিক স্বাস্থ্য বুলেটিনে এসব তথ্য জানিয়েছেন স্বাস্থ্য অধিদপ্তরের অতিরিক্ত মহাপরিচালক নাসিমা সুলতানা।
তিনি জানিয়েছেন গত ২৪ ঘণ্টায় দেশটিতে করোনাভাইরাসে আক্রান্ত হিসেবে শনাক্ত হয়েছেন ৩,০৯৯ জন।
আর এই সময়ে আরও ৩৮ জন মারা গেছেন।
এ নিয়ে বাংলাদেশে কোভিড-১৯ আক্রান্ত হয়ে মৃত্যুর সংখ্যা দাঁড়ালো ১,২০৯ জনে।
আর ভাইরাসটিতে আক্রান্ত হিসেবে শনাক্ত হয়েছেন ৯০,৬১৯ জন।
নাসিমা সুলতানা জানান, গত ২৪ ঘণ্টায় ১৫,০৩৮টি নমুনা পরীক্ষা করে এই তথ্য জানা গেছে। এ পর্যন্ত সব মিলিয়ে নমুনা পরীক্ষা হয়েছে ৫, ১৯, ৫০৩টি।
যারা মারা গেছেন তাদের মধ্যে ৩২ জন পুরুষ এবং ৬ জন নারী।
বয়স বিচারে মৃতদের মধ্য  ৬১ থেকে ৮০ বছরের মধ্যেই রয়েছেন ২০ জন।
৪১ বছর থেকে ৫০ বছর বয়সী মারা গেছেন ৭ জন। মৃতদের মধ্যে বাকি ৬ জনের বয়স ২১ থেকে ৪০ বছর।
ঢাকা বিভাগে মারা গেছেন ১৮ জন এবং চট্টগ্রামে ১২ জন, সিলেটে ৬ জন। বরিশাল ও রংপুরে একজন করে মারা গেছেন।
বৃত্ত ছোট হয়ে আসছে, শঙ্কা কাটাতে অনেকে যা করছেন
যেসব ভুয়া স্বাস্থ্য পরামর্শ এড়িয়ে চলবেন
কোয়ারেন্টিন ও আইসোলেশনের যে ব্যাখ্যা দেয়া হচ্ছে বাংলাদেশে
টাকার মাধ্যমে করোনাভাইরাস ছড়াতে পারে কি?
বিশ্ব মহামারি শেষ হতে কতদিন লাগবে?
কোথায় কতোক্ষণ বেঁচে থাকে কোভিড-১৯ এর জীবাণু, নির্মূলের উপায়

বাংলাদেশে কোভিড ১৯ আক্রান্ত ব্যক্তির মধ্যে মোট সুস্থতার সংখ্যা গতকালের চেয়ে আজ অনেক বেশি দিয়েছে স্বাস্থ্য অধিদপ্তর।